Na osnovu člana 11 Zakona o procjeni uticaja na životnu sredinu („Sl. list CG”, br. 75/18)

**Sekretarijat za planiranje prostora i održivi razvoj**

**Glavnog grada Podgorica**

**OBAVJEŠTAVA**

**zainteresovanu javnost**

da je nosilac projekta „Čelebić“ d.o.o. Podgorica, podnio zahtjev za odlučivanje o potrebi izrade elaborata o procjeni uticaja na životnu sredinu za privremeni objekat namijenjen za eksploataciju sirovina, skladištenje i proizvodnju – betonjerka na gradilištu, na dijelu katastarskih parcela 142/5 i 142/7, KO Farmaci, Podgorica.

Zahtjev sa potrebnom dokumentacijom o planiranom objektu biće dostupan javnosti u prostorijama Sekretarijata za planiranje prostora i održivi razvoj – Sektor za održivi razvoj, ul. Vuka Karadžića broj 41, kancelarija broj 1, svakog radnog dana u terminu od 12 do 15 časova, u vremenskom okviru od pet radnih dana od dana objavljivanja ovog obavještenja.

Primjedbe i mišljenja u pisanoj formi, mogu se dostaviti na adresu ovog organa, kao i na e-mail milena.becic@podgorica.me.